กฎกระทรวงการจัดการศึกษานอกสถานที่ตั้งของสถาบันอุดมศึกษาเอกชน พ.ศ. 2559
วันที่ประกาศ: 2017-02-08

content: กฎกระทรวง การจัดการศึกษานอกสถานที่ตั้งของสถาบันอุดมศึกษาเอกชน พ.ศ. ๒๕๕๙
content: อาศัยอำนาจตามความในมาตรา ๗ วรรคหนึ่ง และมาตรา ๒๐ แห่งพระราชบัญญัติสถาบันอุดมศึกษาเอกชน พ.ศ. ๒๕๔๖ รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิกกฎกระทรวงว่าด้วยการจัดการศึกษานอกสถานที่ตั้งของสถาบันอุดมศึกษาเอกชน พ.ศ. ๒๕๕๑
sectionNo: 2
content: ข้อ ๒ ในกฎกระทรวงนี้ “การจัดการศึกษา” หมายความว่า การดำเนินการจัดการศึกษาในระดับอุดมศึกษาโดยการสอนหรือการวิจัยเพื่อให้ได้อนุปริญญา ปริญญา หรือประกาศนียบัตรบัณฑิต “นอกสถานที่ตั้ง” หมายความว่า สถานที่จัดการศึกษาของสถาบันอุดมศึกษาเอกชนที่มิใช่สถานที่ตั้งตามที่ระบุไว้ในข้อกำหนดของสถาบันอุดมศึกษาเอกชน
sectionNo: 3
content: ข้อ ๓ การจัดการศึกษานอกสถานที่ตั้งของสถาบันอุดมศึกษาเอกชน ต้องเป็นไปตามหลักเกณฑ์ วิธีการ และเงื่อนไข ดังต่อไปนี้ (๑) ต้องมิใช่การจัดการศึกษาในหลักสูตรระดับปริญญาเอก (๒) เป็นการจัดการศึกษาในสาขาวิชาที่สอดคล้องกับความต้องการและทิศทางการพัฒนาประเทศ (๓)
sectionNo: 3
content: เป็นสาขาวิชาที่สถาบันอุดมศึกษาเอกชนมีความเชี่ยวชาญ (๔) เป็นการจัดการศึกษาในหลักสูตรเดียวกับหลักสูตรเดิมที่คณะกรรมการการอุดมศึกษาได้รับทราบและได้เปิดสอนในสถานที่ตั้งแล้ว โดยมีผู้สำเร็จการศึกษาหลักสูตรดังกล่าวนั้นมาแล้วอย่างน้อยหนึ่งรุ่น และยังมีการจัดการศึกษาหลักสูตรนั้นในสถานที่ตั้งอย่างต่อเนื่อง
sectionNo: 3
content: (๕) เป็นหลักสูตรที่ได้เปิดสอนในสถานที่ตั้งที่มีผลการประเมินคุณภาพภายในระดับหลักสูตรในระดับดีขึ้นไป ซึ่งประเมินโดยคณะกรรมการที่แต่งตั้งโดยสำนักงานคณะกรรมการการอุดมศึกษา (๖)
sectionNo: 3
content: เป็นหลักสูตรที่ได้เปิดสอนในสถานที่ตั้งที่มีผลการประเมินคุณภาพภายนอกระดับคณะวิชาโดยให้ใช้ผลการประเมินคุณภาพภายนอกรอบสุดท้ายของสำนักงานรับรองมาตรฐานและประเมินคุณภาพการศึกษา (องค์การมหาชน) จากสามส่วน ดังต่อไปนี้ (ก) ผลการประเมินภาพรวม อยู่ในระดับดีมาก (ข) ด้านคุณภาพบัณฑิต ไม่ต่ำกว่าระดับดี (ค)
sectionNo: 3
content: ด้านการวิจัยและงานสร้างสรรค์ ไม่ต่ำกว่าระดับดี (๗) มีอาจารย์ประจำหลักสูตรและอาจารย์ผู้รับผิดชอบหลักสูตรซึ่งมีคุณวุฒิและคุณสมบัติตามเกณฑ์มาตรฐานหลักสูตรระดับอุดมศึกษาที่ใช้บังคับอยู่ในขณะนั้น (๘) จัดสิ่งสนับสนุนทางการศึกษาที่มีมาตรฐานเช่นเดียวกับการจัดการศึกษาในสถานที่ตั้ง (๙)
sectionNo: 3
content: จัดให้มีการให้คำปรึกษาทางวิชาการ การแนะแนวอาชีพ การจัดบริการสวัสดิการนักศึกษา และบริการด้านอื่นให้มีมาตรฐานเช่นเดียวกับการจัดการศึกษาในสถานที่ตั้ง (๑๐) มีสภาพแวดล้อมที่เหมาะสมต่อการจัดการศึกษาระดับอุดมศึกษา มีความปลอดภัย และมีสิ่งอำนวยความสะดวกอย่างเพียงพอ (๑๑) มีระบบบริหารงานบุคคล ระบบการเงิน
sectionNo: 3
content: และระบบทะเบียนนักศึกษาที่เป็นระบบเดียวกับการจัดการศึกษาในสถานที่ตั้ง และสามารถตรวจสอบได้ (๑๒) ดำเนินการจัดการศึกษาให้มีคุณภาพและมาตรฐานครบถ้วนตามเกณฑ์มาตรฐานหลักสูตรและกรอบมาตรฐานคุณวุฒิระดับอุดมศึกษาแห่งชาติและหลักเกณฑ์ที่เกี่ยวข้องของกระทรวงศึกษาธิการ
sectionNo: 3
content: โดยเน้นให้ผู้เรียนมีผลสัมฤทธิ์ตามวัตถุประสงค์ของหลักสูตร
sectionNo: 4
content: ข้อ ๔ ในการจัดการศึกษานอกสถานที่ตั้งของสถาบันอุดมศึกษาเอกชน เมื่อได้รับความเห็นชอบจากสภาสถาบันอุดมศึกษาเอกชนแล้ว ให้อธิการบดีของสถาบันอุดมศึกษาเอกชนที่จะจัดการศึกษานอกสถานที่ตั้งยื่นคำขอต่อสำนักงานคณะกรรมการการอุดมศึกษาตามแบบท้ายกฎกระทรวงนี้ พร้อมด้วยเอกสารและหลักฐาน ดังต่อไปนี้ (๑)
sectionNo: 4
content: โครงการจัดการศึกษานอกสถานที่ตั้งที่มีรายละเอียดตามที่กำหนดในข้อ ๓ รวมทั้งรูปแบบ วิธีการ และระยะเวลาจัดการศึกษา (๒) เอกสารแสดงการเป็นผู้มีกรรมสิทธิ์ สิทธิการเช่า หรือสิทธิในการใช้ที่ดินและอาคารที่จะใช้เป็นที่จัดการเรียนการสอนไม่น้อยกว่าระยะเวลาตามที่กำหนดใน (๑)
sectionNo: 4
content: พร้อมทั้งที่ตั้งและแผนผังแสดงบริเวณและอาคาร (๓) หลักฐานตามที่กำหนดในข้อ ๓ (๔) (๕) (๖) และ (๗) (๔) หลักฐานการให้ความเห็นชอบให้จัดการศึกษานอกสถานที่ตั้งของสภาสถาบันอุดมศึกษาเอกชน
sectionNo: 5
content: ข้อ ๕ เมื่อได้รับคำขอพร้อมด้วยเอกสารและหลักฐานตามที่กำหนดในข้อ ๔ แล้ว ในกรณีที่คำขอถูกต้องและมีเอกสารและหลักฐานครบถ้วน ให้สำนักงานคณะกรรมการการอุดมศึกษาเสนอให้คณะกรรมการการอุดมศึกษาพิจารณาโดยเร็ว ในกรณีที่สำนักงานคณะกรรมการการอุดมศึกษาตรวจสอบแล้ว
sectionNo: 5
content: ปรากฏว่าคำขอไม่ถูกต้องหรือเอกสารหรือหลักฐานไม่ครบถ้วน ให้แจ้งให้ผู้ยื่นคำขอทราบทันทีหรือภายในเจ็ดวันนับแต่วันที่ได้รับคำขอเพื่อให้ผู้ยื่นคำขอดำเนินการแก้ไขให้ถูกต้องหรือยื่นเอกสารหรือหลักฐานเพิ่มเติมให้ครบถ้วนภายในสามสิบวันนับแต่วันที่ได้รับแจ้งเป็นหนังสือจากสำนักงานคณะกรรมการการอุดมศึกษา
sectionNo: 5
content: ในการแจ้งดังกล่าวให้สำนักงานคณะกรรมการการอุดมศึกษาทำเป็นหนังสือและระบุรายการเอกสารหรือหลักฐานที่ยังไม่ครบถ้วนให้ผู้ยื่นคำขอทราบพร้อมทั้งบันทึกการแจ้งดังกล่าวไว้
sectionNo: 5
content: ในกรณีที่ผู้ยื่นคำขอไม่แก้ไขคำขอหรือไม่ส่งเอกสารหรือหลักฐานเพิ่มเติมตามที่สำนักงานคณะกรรมการการอุดมศึกษาแจ้งให้ทราบหรือตามที่ปรากฏในบันทึกที่จัดทำตามวรรคสอง ให้ส่งเรื่องคืนแก่ผู้ยื่นคำขอพร้อมแจ้งเป็นหนังสือถึงเหตุแห่งการคืนคำขอให้ทราบด้วย
sectionNo: 6
content: ข้อ ๖ ให้คณะกรรมการการอุดมศึกษาพิจารณาคำขอตามข้อ ๕ ให้แล้วเสร็จภายในหกสิบวันนับแต่วันที่สำนักงานคณะกรรมการการอุดมศึกษาได้รับคำขอและเอกสารและหลักฐานถูกต้องครบถ้วนแล้ว ในกรณีที่มีความจำเป็นให้ขยายระยะเวลาได้อีกไม่เกินสามสิบวันนับแต่วันที่ครบกำหนด
sectionNo: 6
content: ในกรณีที่คณะกรรมการการอุดมศึกษาพิจารณาแล้วเห็นว่าคำขอและเอกสารและหลักฐานเป็นไปตามที่กำหนดในข้อ ๓ และข้อ ๔ ให้คณะกรรมการการอุดมศึกษาพิจารณาอนุญาตให้จัดการศึกษานอกสถานที่ตั้งได้ ในกรณีที่คณะกรรมการการอุดมศึกษาพิจารณาแล้วเห็นว่าคำขอและเอกสารและหลักฐานไม่เป็นไปตามที่กำหนดในข้อ ๓ และข้อ ๔
sectionNo: 6
content: ให้คณะกรรมการการอุดมศึกษาแนะนำให้ผู้ยื่นคำขอดำเนินการแก้ไขให้ถูกต้องโดยผ่านสำนักงานคณะกรรมการการอุดมศึกษา หากผู้ยื่นคำขอไม่แก้ไขตามคำแนะนำภายในสามสิบวันนับแต่วันที่ได้รับแจ้งเป็นหนังสือ ให้คำขอนั้นตกไป
sectionNo: 6
content: ในกรณีที่คำขอจัดการศึกษานอกสถานที่ตั้งที่ผู้ยื่นคำขอได้ปรับปรุงตามคำแนะนำของคณะกรรมการการอุดมศึกษาแล้วไม่เป็นไปตามที่กำหนดในข้อ ๓ และข้อ ๔ ให้คณะกรรมการการอุดมศึกษาไม่อนุญาตให้จัดการศึกษานอกสถานที่ตั้ง
sectionNo: 7
content: ข้อ ๗ ให้สำนักงานคณะกรรมการการอุดมศึกษาแจ้งให้สถาบันอุดมศึกษาเอกชนที่ยื่นคำขอทราบผลการพิจารณาภายในเจ็ดวันนับแต่วันที่คณะกรรมการการอุดมศึกษาอนุญาตหรือไม่อนุญาต แล้วแต่กรณี
sectionNo: 8
content: ข้อ ๘ เมื่อได้รับอนุญาตให้จัดการศึกษานอกสถานที่ตั้งตามข้อ ๖ แล้ว สถาบันอุดมศึกษาเอกชนต้องเริ่มจัดการศึกษานอกสถานที่ตั้งภายในระยะเวลาไม่เกินวันเริ่มต้นปีการศึกษาถัดไปนับแต่วันที่ได้รับอนุญาตและแจ้งให้สำนักงานคณะกรรมการการอุดมศึกษาทราบภายในสิบห้าวันนับแต่วันที่เริ่มจัดการศึกษานอกสถานที่ตั้ง
sectionNo: 8
content: ในกรณีที่สถาบันอุดมศึกษาเอกชนไม่สามารถดำเนินการจัดการศึกษานอกสถานที่ตั้งได้ภายในระยะเวลาตามวรรคหนึ่ง อาจทำเป็นหนังสือขอขยายระยะเวลาจัดการศึกษานอกสถานที่ตั้งยื่นต่อสำนักงานคณะกรรมการการอุดมศึกษาภายในระยะเวลาดังกล่าวเพื่อเสนอให้คณะกรรมการการอุดมศึกษาพิจารณาอนุญาต
sectionNo: 8
content: โดยการพิจารณาอนุญาตขยายระยะเวลาให้กระทำได้ไม่เกินสองครั้ง ครั้งละหนึ่งภาคการศึกษา ทั้งนี้ หากไม่สามารถจัดการศึกษานอกสถานที่ตั้งได้ภายในระยะเวลาที่กำหนดตามวรรคหนึ่งหรือภายในระยะเวลาที่ได้รับอนุญาตให้ขยายระยะเวลา แล้วแต่กรณี
sectionNo: 8
content: ให้สำนักงานคณะกรรมการการอุดมศึกษาเสนอให้คณะกรรมการการอุดมศึกษาพิจารณาสั่งเพิกถอนการอนุญาตให้จัดการศึกษานอกสถานที่ตั้งต่อไป
sectionNo: 9
content: ข้อ ๙ สถาบันอุดมศึกษาเอกชนที่ประสงค์จะเปลี่ยนแปลงสถานที่จัดการศึกษานอกสถานที่ตั้ง ให้ยื่นคำขอต่อสำนักงานคณะกรรมการการอุดมศึกษาตามแบบท้ายกฎกระทรวงนี้ พร้อมด้วยเอกสารและหลักฐานตามที่กำหนดในข้อ ๔ และให้นำหลักเกณฑ์ วิธีการ และเงื่อนไขตามที่กำหนดในข้อ ๓ ข้อ ๕ ข้อ ๖ ข้อ ๗ และข้อ ๘ มาใช้บังคับโดยอนุโลม
sectionNo: 9
content: เมื่อได้รับอนุญาตจากคณะกรรมการการอุดมศึกษาแล้วจึงจะเปลี่ยนแปลงสถานที่จัดการศึกษานอกสถานที่ตั้งได้
sectionNo: 10
content: ข้อ ๑๐
sectionNo: 10
content: สถาบันอุดมศึกษาเอกชนที่จัดการศึกษานอกสถานที่ตั้งต้องรายงานผลการจัดการศึกษานอกสถานที่ตั้งและรายชื่อนักศึกษาต่อสภาสถาบันอุดมศึกษาเอกชนและสำนักงานคณะกรรมการการอุดมศึกษาตามแบบรายงานผลการจัดการศึกษานอกสถานที่ตั้งที่คณะกรรมการการอุดมศึกษากำหนดภายในหกสิบวันนับแต่วันที่สิ้นสุดปีการศึกษาและต้องเปิดเผยรายงานผ
sectionNo: 10
content: ลการจัดการศึกษานอกสถานที่ตั้งต่อสาธารณชน เมื่อสำนักงานคณะกรรมการการอุดมศึกษาได้รับรายงานผลการจัดการศึกษานอกสถานที่ตั้งและรายชื่อนักศึกษาตามวรรคหนึ่งแล้ว ให้ดำเนินการตรวจสอบและประเมินการจัดการศึกษาตามวิธีการและระยะเวลาที่คณะกรรมการการอุดมศึกษากำหนด
sectionNo: 10
content: แล้วรายงานผลการตรวจสอบและประเมินการจัดการศึกษาต่อคณะกรรมการการอุดมศึกษา หากผลการตรวจสอบและประเมินการจัดการศึกษาไม่เป็นไปตามหลักเกณฑ์ วิธีการ และเงื่อนไขตามที่ได้รับอนุญาตตามกฎกระทรวงนี้ ให้เสนอคณะกรรมการการอุดมศึกษาพิจารณาสั่งเพิกถอนการอนุญาตให้จัดการศึกษานอกสถานที่ตั้งต่อไป
sectionNo: 10
content: ในกรณีที่คณะกรรมการการอุดมศึกษาสั่งเพิกถอนการอนุญาตให้จัดการศึกษานอกสถานที่ตั้งในหลักสูตรใดของสถาบันอุดมศึกษาเอกชนตามวรรคสอง คณะกรรมการการอุดมศึกษาจะกำหนดให้สถาบันอุดมศึกษาเอกชนปฏิบัติตามเงื่อนไขอย่างหนึ่งอย่างใดเท่าที่จำเป็นก็ได้
sectionNo: 11
content: ข้อ ๑๑ สถาบันอุดมศึกษาเอกชนที่ประสงค์จะเลิกการจัดการศึกษานอกสถานที่ตั้ง ให้ทำเป็นหนังสือยื่นต่อสำนักงานคณะกรรมการการอุดมศึกษาพร้อมทั้งเหตุผลความจำเป็นที่จะต้องเลิกการจัดการศึกษานอกสถานที่ตั้งและแผนการจัดการศึกษาของนักศึกษาที่เหลืออยู่ก่อนสิ้นปีการศึกษาไม่น้อยกว่าสามเดือน
sectionNo: 11
content: เมื่อได้รับอนุญาตจากคณะกรรมการการอุดมศึกษาแล้วจึงจะเลิกการจัดการศึกษานอกสถานที่ตั้งได้ ในกรณีที่คณะกรรมการการอุดมศึกษาอนุญาตให้เลิกการจัดการศึกษานอกสถานที่ตั้งในหลักสูตรใดของสถาบันอุดมศึกษาเอกชนตามวรรคหนึ่ง
sectionNo: 11
content: คณะกรรมการการอุดมศึกษาจะกำหนดให้สถาบันอุดมศึกษาเอกชนปฏิบัติตามเงื่อนไขอย่างหนึ่งอย่างใดเท่าที่จำเป็นก็ได้
sectionNo: 12
content: ข้อ ๑๒ สถาบันอุดมศึกษาเอกชนที่จัดการศึกษานอกสถานที่ตั้งอยู่ในวันก่อนวันที่กฎกระทรวงนี้ใช้บังคับ ให้ดำเนินการจัดการศึกษานอกสถานที่ตั้งได้ต่อไปสำหรับหลักสูตรที่มีผลการประเมินในระดับผ่านจากการตรวจประเมินการจัดการศึกษานอกสถานที่ตั้งของสำนักงานคณะกรรมการการอุดมศึกษา
sectionNo: 12
content: โดยให้จัดการศึกษานอกสถานที่ตั้งได้เป็นระยะเวลาห้าปีนับแต่วันที่คณะกรรมการการอุดมศึกษามีมติรับทราบผลการประเมินในระดับผ่านของหลักสูตรนั้น
sectionNo: 13
content: ข้อ ๑๓ สถาบันอุดมศึกษาเอกชนที่จัดการศึกษานอกสถานที่ตั้งอยู่ในวันก่อนวันที่กฎกระทรวงนี้ใช้บังคับ โดยอยู่ระหว่างการปรับปรุงการจัดการศึกษานอกสถานที่ตั้งจากการตรวจประเมินการจัดการศึกษานอกสถานที่ตั้งของสำนักงานคณะกรรมการการอุดมศึกษา ให้จัดการศึกษานอกสถานที่ตั้งได้ต่อไปพลางก่อน
sectionNo: 13
content: เมื่อได้ปรับปรุงการจัดการศึกษานอกสถานที่ตั้งสำหรับหลักสูตรนั้นแล้ว ให้สำนักงานคณะกรรมการการอุดมศึกษาตรวจประเมินการจัดการศึกษานอกสถานที่ตั้งของสถาบันอุดมศึกษาเอกชนนั้นอีกครั้งหนึ่ง หากมีผลการประเมินในระดับผ่าน
sectionNo: 13
content: ให้จัดการศึกษานอกสถานที่ตั้งได้เป็นระยะเวลาห้าปีนับแต่วันที่คณะกรรมการการอุดมศึกษามีมติรับทราบผลการประเมินในระดับผ่านของหลักสูตรนั้น
sectionNo: 13
content: ในกรณีที่สถาบันอุดมศึกษาเอกชนไม่ปรับปรุงการจัดการศึกษานอกสถานที่ตั้งภายในระยะเวลาหนึ่งภาคการศึกษานับแต่วันที่ได้รับหนังสือแจ้งผลการประเมินจากสำนักงานคณะกรรมการการอุดมศึกษาหรือไม่ผ่านการประเมินการจัดการศึกษานอกสถานที่ตั้งตามวรรคหนึ่ง
sectionNo: 13
content: ให้สำนักงานคณะกรรมการการอุดมศึกษาเสนอคณะกรรมการการอุดมศึกษาพิจารณาสั่งเพิกถอนการอนุญาตให้จัดการศึกษานอกสถานที่ตั้งของสภาสถาบันอุดมศึกษาเอกชนนั้นต่อไป และให้นำความในวรรคสามของข้อ ๑๐ มาใช้บังคับโดยอนุโลม
sectionNo: 14
content: ข้อ ๑๔ สถาบันอุดมศึกษาเอกชนที่จัดการศึกษานอกสถานที่ตั้งอยู่ในวันก่อนวันที่กฎกระทรวงนี้ใช้บังคับ โดยยังไม่ได้รับการตรวจประเมินการจัดการศึกษานอกสถานที่ตั้งของสำนักงานคณะกรรมการการอุดมศึกษา ให้จัดการศึกษานอกสถานที่ตั้งได้ต่อไปพลางก่อน
sectionNo: 14
content: และให้สำนักงานคณะกรรมการการอุดมศึกษาตรวจประเมินการจัดการศึกษานอกสถานที่ตั้งของสถาบันอุดมศึกษาเอกชนนั้น หากมีผลการประเมินในระดับผ่าน ให้จัดการศึกษานอกสถานที่ตั้งสำหรับหลักสูตรนั้นได้เป็นระยะเวลาห้าปีนับแต่วันที่คณะกรรมการการอุดมศึกษามีมติรับทราบผลการประเมินในระดับผ่านของหลักสูตรนั้น
sectionNo: 14
content: ในกรณีที่มีผลการประเมินในระดับต้องปรับปรุง เมื่อได้ปรับปรุงการจัดการศึกษานอกสถานที่ตั้งสำหรับหลักสูตรนั้นแล้ว ให้สำนักงานคณะกรรมการการอุดมศึกษาตรวจประเมินการจัดการศึกษานอกสถานที่ตั้งของสถาบันอุดมศึกษาเอกชนนั้นอีกครั้งหนึ่ง หากมีผลการประเมินในระดับผ่าน
sectionNo: 14
content: ให้จัดการศึกษานอกสถานที่ตั้งได้เป็นระยะเวลาห้าปีนับแต่วันที่คณะกรรมการการอุดมศึกษามีมติรับทราบผลการประเมินในระดับผ่านของหลักสูตรนั้น
sectionNo: 14
content: ในกรณีที่สถาบันอุดมศึกษาเอกชนไม่ปรับปรุงการจัดการศึกษานอกสถานที่ตั้งภายในระยะเวลาหนึ่งภาคการศึกษานับแต่วันที่ได้รับหนังสือแจ้งผลการประเมินจากสำนักงานคณะกรรมการการอุดมศึกษาหรือไม่ผ่านการประเมินการจัดการศึกษานอกสถานที่ตั้งตามวรรคหนึ่งหรือวรรคสอง
sectionNo: 14
content: ให้สำนักงานคณะกรรมการการอุดมศึกษาเสนอคณะกรรมการการอุดมศึกษาพิจารณาสั่งเพิกถอนการอนุญาตให้จัดการศึกษานอกสถานที่ตั้งของสภาสถาบันอุดมศึกษาเอกชนนั้นต่อไป และให้นำความในวรรคสามของข้อ ๑๐ มาใช้บังคับโดยอนุโลม
sectionNo: 15
content: ข้อ ๑๕ การตรวจประเมินการจัดการศึกษานอกสถานที่ตั้งของสำนักงานคณะกรรมการการอุดมศึกษาตามข้อ ๑๓ และข้อ ๑๔ ให้ตรวจประเมินการจัดการศึกษานอกสถานที่ตั้งตามหลักเกณฑ์ วิธีการ และเงื่อนไขตามกฎกระทรวงว่าด้วยการจัดการศึกษานอกสถานที่ตั้งของสถาบันอุดมศึกษาเอกชน พ.ศ. ๒๕๕๑ ความในข้อ ๑๐
sectionNo: 15
content: มิให้นำมาใช้บังคับแก่การจัดการศึกษานอกสถานที่ตั้งของสถาบันอุดมศึกษาเอกชนที่มีผลการประเมินการจัดการศึกษานอกสถานที่ตั้งในระดับผ่านตามข้อ ๑๒ ข้อ ๑๓ และข้อ ๑๔
content: ให้ไว้ ณ วันที่ ๒๗ ธันวาคม พ.ศ. ๒๕๕๙ ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ
sectionName: คำขออนุญาตให้สถาบันอุดมศึกษาเอกชนจัดการศึกษานอกสถานที่ตั้ง
sectionName: คำขออนุญาตให้สถาบันอุดมศึกษาเอกชนเปลี่ยนแปลงสถานที่จัดการศึกษานอกสถานที่ตั้ง
content:  
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่การจัดการศึกษานอกสถานที่ตั้งของสถาบันอุดมศึกษาเอกชนตามกฎกระทรวงว่าด้วยการจัดการศึกษานอกสถานที่ตั้งของสถาบันอุดมศึกษาเอกชน พ.ศ. ๒๕๕๑ ประสบปัญหาเกี่ยวกับการจัดการศึกษาไม่ได้มาตรฐานการอุดมศึกษา
content: การผลิตบัณฑิตที่ไม่สอดคล้องกับความต้องการและทิศทางการพัฒนาประเทศ สมควรปรับปรุงหลักเกณฑ์ วิธีการ และเงื่อนไขการจัดการศึกษานอกสถานที่ตั้งของสถาบันอุดมศึกษาเอกชนเสียใหม่ เพื่อให้การจัดการศึกษาดังกล่าวมีคุณภาพและเป็นไปตามมาตรฐานการอุดมศึกษา
content: สามารถผลิตบัณฑิตที่มีคุณภาพสอดคล้องกับความต้องการและทิศทางการพัฒนาประเทศ จึงจำเป็นต้องออกกฎกระทรวงนี้